Kim Covington

Nata inte el New Jersey, inte i Stati Unii , Kimberly xe fìa de na cantante de Gospel e de un pastór de ła Ceza batista.
Ne ła so famegia ghe xe diverse sucesión Africane e Indiane d'America; ła so bisnona de nome Sally gera metà indiana de ła tribù dei Black Foot (Pìe Negri).
A 5 ani ła taca cantare inte el coro de ła Céxa, dove intrarà patòca a 12 ani e cantando cofà lead singer (cantante prinsipałe). Sucesivamente ła tołe ła decixion de vołer far la cantante e cussì ła se diploma al Conservatorio de Trenton in cui gà un insengnante un mucio famoxo come pianista Kenny Barron.
Scominsia łe so prime esperiense jazz a Filadelfia, clasifegandose al 1° posto in un concorso de voxe nove inte i USA e taca ła carièra de cantante sołista andando a fare ła tournée inte i Caraibi, in Axia, inte i USA e a łe Hawai.
Canta co i pì grandi interpeti de ła muxega R&B e Soul cofà : [[Gloria Gaynor), so comàre Chaka Khan, Billy Paul, BB King.
Se trasferise a Parìxe, dove taca exibirse in concerto incontrando altri personaxi cofà Luc Plamando, Charles Aznavour, Riccardo Cocciante.
Andarà a cantar anca in tuta Eoropa e in Medio Oriente. Ła gà partesipà a un festival Musical Starmania e a alcune edision del programa TV franséxe "Les Femmes in Or" so France2.
A l' Ełixeo ła xe stà premià dal Ministro de ła Cultura Franséxe par l'inpegno artistico che ła gà mostrà. Ła gà direto un cordo de gospel conposto da putèłi de l'Abasia de St.Etienne.
Gà publicà alcuni singołi e albun in Fransa (Sony France - Flarenasch - Hotmaxx) in Ołanda (PTG) e in Itałia (1st Groove]].
El so primo singoło Funk-Soul "All Of My Love" xe deventà tra i pì rari e riserà del xenàre e xe stà inserìo in 4 compilation internasionałi conprexa l'ultima : PTG Holland "Masterpiece Vol.4".
Gà scrito e interpretà ła cołona sonora de un cortometragio Mediaset "Miracolo a Milano" tradoto in diverse lengue e prexentà in inte i maxori concorsi de liveło internasionàl.
El singoło recente "Rock with you" xe stà ne łe clasifiche in UK e Spagna e xontà ne ła conpilation "Campioni del Mondo"; l'istà pasà gà visto ła publicasion del singoło dance "Love, Peace & Harmony" e el video xe stà trasmeso so SKY par un longo periodo.
Gà cantà co Michael Bublé partesìpando co łù a l'ultima tournée itałiana fata. Ła xe testimonial del PAM-WFP (progràma ałimentar mondiałe, organismo de l'ONU) che gà el fìn de conbatèr ła fame inte el mondo, co Sean Connery, Maria Grazia Cucinotta, e Kaka.
Xe insìo l'ultimo albun Live che se riferise a ła Tournée Itałiana "Children Tour 2008", organixà par sensibiłixàr el publico al problema de ła fame inte el mondo che interesa soratuto i putèłi e łe done.

Covington, Kim